বিপরীতে অনেকের কাছ থেকে আশাতীত সাড়া পেয়েছিলেন। যেমন জাহাঙ্গীরনগর বিশ্ববিদ্যালয়ের প্রাক্তন শিক্ষার্থী সেজানের স্ত্রী মুনিয়ার কথা বলতে হয়। ফোনে আলাপ হওয়ার কিছুক্ষণের মধ্যেই তিনি ই-মেইলে সেজান সম্পর্কে যাবতীয় তথ্য পাঠিয়ে দিলেন। পরে জুতা জোড়াও দিয়েছিলেন। বলেছিলেন, আমি চাই বারবার সেজানের নামটি উচ্চারিত হোক। মিশুক মুনীরের বাসায় গিয়ে জুতা নিয়ে এসেছিলেন অমিত নিজেই। মিশুক মুনীরের স্ত্রী মঞ্জুলী কাজী জানিয়েছেন, জুতা নিয়ে এক ধরনের ভালোলাগা ছিল তাঁর স্বামীর। বেশ কয়েক জোড়া জুতা ছিল তাঁর। শেষ পর্যন্ত তিনি অমিতকে সেটাই দিলেন, যেটা পরে মিশুক মুনীর সচরাচর ক্যামেরার পেছনে দাঁড়াতেন।